**Megbízási szerződés**

**Pécel város főépítészi feladatainak ellátása**

Név: **Pécel Város Önkormányzata**

Székhely: 2119 Pécel, Kossuth tér 1.

Képviselője: Horváth Tibor polgármester

Adószáma: 15730538-2-13

ÁHTI: 7401230

Statisztikai száma: 15730538-8411-321-13

Törzskönyvi azonosító szám (PIR): 730534

Pénzforgalmi számlaszáma:10400494-50505156-57531006

Telefon: +36 28 452 752

Telefax: +36 36 28 452 755

E-mail cím: hivatal@pecel.hu

mint megbízó (a továbbiakban: **Megbízó)**

másrészről

Név:

Székhely:

Cégjegyzékszám vagy számlaszám:

Adóazonosító jele:

Képviseli:

Pénzforgalmi számlaszáma és bank neve:

Telefon: +36

Telefax: +36

E-mail cím:

mint megbízott (a továbbiakban: **Megbízott)**

között (a továbbiakban együttesen: Felek) az alulírott helyen és napon, az alábbi feltételek szerint:

Felek megállapítják, hogy közöttük **2024.01.24-től 2024.12.31-ig** tartó határozott idejű megbízási szerződés jön létre **a főépítészi feladatok ellátására**, az alábbiak szerint a jogszabályi határidők betartása mellett.

**1. A megbízási szerződés tárgya**

Megbízó jelen megbízási szerződés aláírásával megbízza a Megbízottat – Megbízott pedig a megbízást elfogadja - Pécel Város közigazgatási területén a szerződés 1.1 és 1.2 pontjaiban felsorolt főépítészi feladatok ellátásával. Megbízó beszerzési eljárást folytatott le ***Pécel Város főépítészi feladatainak ellátása*** tárgyban, az ajánlati felhívásban és a további beszerzési dokumentumokban foglaltak szerint, melynek során a …………………………..(Megbízott neve) mint a legjobb érvényes ajánlatot benyújtó ajánlattevő került kihirdetésre nyertes ajánlattevőként, és ennek eredményeképpen létrejött az alábbi megbízási szerződés. A beszerzés dokumentumai teljeskörűen a jelen szerződés jogi részét képezik és a szerződés azokkal együtt értelmezendő, de terjedelmi okokból nem kerül fizikailag csatolásra a szerződéshez.

1.1. A Megbízott kötelezettségei a főépítészi tevékenységről szóló **190/2009. (IX. 15.) Korm. rendelet** (a továbbiakban: Korm. rendelet) **8. és 10. §-aiban** és a településkép védelméről szóló **2016. évi LXXIV. törvény** **8. § (2) bekezdésében** meghatározottak szerint az alábbiak, mely tevékenységét Megbízott a jogszabályokban rögzített határidők betartása mellett köteles végezni :

1. az állami főépítészi hatáskörében eljáró fővárosi és megyei kormányhivatallal és az érintett önkormányzatok főépítészeivel együttműködve elősegíti az illetékességi területét érintő településtervek összhangjának kialakítását,
2. folyamatosan figyelemmel kíséri a településrendezési eszközök (a továbbiakban: rendezési eszközök) hatályosulását, tapasztalatairól évente tájékoztatást ad, és négyévente összefoglaló jelentést készít a képviselő-testület részére,
3. közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,
4. szakmai véleményével, állásfoglalásaival segíti a térség, illetve a település egységes táji és építészeti arculatának alakítását,
5. közreműködik a településtervek és a rendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,
6. részt vesz - szükség szerint adatok szolgáltatásával - az illetékességi területére vonatkozó területi és települési információs rendszerek kialakításában és működtetésében,
7. közreműködik a települési önkormányzat az épített környezet alakításáról és védelméről szóló 1997. évi LXXVIII. törvényben meghatározott építésügyi feladatainak az ellátásában.

1.2. A Megbízott feladatai továbbá:

1. döntésre előkészíti a rendezés alá vonandó területekre vonatkozó javaslatokat, a tervezési megbízás feltételeit és követelményeit,
2. elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdekképviseleti szervek, valamint a szomszédos és az érintett egyéb települések önkormányzati szervei részére a rendezés helyéről, céljáról, várható eredményéről,
3. a rendezési eszközök készítése során folyamatosan együttműködik a tervezőkkel és képviseli Pécel Város Önkormányzata (a továbbiakban: Önkormányzat) érdekeit,
4. szervezi és irányítja a rendezési eszközök véleményezési eljárásait, ezek során biztosítja a rendezési eszközök készítésének nyilvánosságát,
5. a véleményezési eljárás befejezését követően a beérkezett észrevételek figyelembevételével döntésre előkészíti a rendezési eszközöket,
6. gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,
7. nyilvántartást vezet a település, illetve a térség területére készült rendezési eszközökről, valamint – amennyiben az információtechnológiai feltételei biztosítottak – gondoskodik a hatályos rendezési eszközöknek az Önkormányzat honlapján történő közzétételéről,
8. kérésre tájékoztatást ad a hatályos rendezési eszközökben foglaltakról,
9. előkészíti az Önkormányzat településkép védelmével kapcsolatos szabályozását és figyelemmel kíséri annak érvényesülését, gondoskodik az azokkal összefüggő nyilvántartás vezetéséről,
10. a települési, a térségi főépítész részt vesz a településpolitikai, településfejlesztési, településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az Önkormányzatnak az előzőekkel kapcsolatos döntéseinek előkészítését, állásfoglalásainak kialakítását.

**Főépítészi feladatokat ellátó természetes személy neve:**

**Telefonszáma:**

**E-mail címe:**

**Kamarai azonosító száma:**

**Mérnök vagy építész kamarai jogosultság típusa:**

**2. Együttműködés**

A Megbízó köteles a Megbízottat a főépítészi tevékenység ellátásához szükséges információkkal, bizonylatokkal és egyéb dokumentumokkal ellátni.

Megbízott köteles a Megbízó rendelkezésére állni, a Megbízóval a kapcsolatot elektronikus és távközlési eszközök segítségével folyamatosan tartani. Megbízott továbbá köteles páros heteken hétfőn 18-20 óra között, páratlan heteken pénteken 15-17 óra között a Péceli Polgármesteri Hivatalban tartózkodni ügyfélfogadás céljából.

A Képviselő-testületi ülésekre - ha az főépítészi előterjesztést érint – lehetőség szerint szükséges a személyes jelenlét.

Az elektronikus, digitális elérhetőség munkanapokon napi szintű feltétel a munkavégzéshez.

A Megbízott köteles a Hivatal munkatársaival kölcsönösen együttműködni, velük alá-fölérendeltségi viszonyban nem áll. A Megbízott közvetlenül és kizárólag a Megbízó alárendeltségébe tartozik.

A Megbízott köteles a Hivatal web oldalán feltüntetett elektronikus levelezési- és távbeszélő elérhetőséggel, tájékoztatásnyújtás és kapcsolattartás érdekében, hivatali munkaidőben, különösen a lakosság, az ügyfelek, a partnerek, az önkormányzatok, az igazgatási szervek rendelkezésre állni.

A Megbízott e szerződés teljesítése során Megbízó rendelkezései és a vonatkozó hatályos jogszabályok szerint köteles eljárni. Ha a Megbízó célszerűtlen vagy szakszerűtlen utasításokat ad, a Megbízott köteles erre Megbízót figyelmeztetni.

**3. Tájékoztatás**

A Megbízott kérésre tájékoztatja a Megbízót a főépítészi feladatok ellátása során kifejtett tevékenységéről, a képviselő-testület, illetve a polgármester feladatkörébe tartozó főépítészi teendőket is érintő kérdésekről, illetve azok intézéséről.

Megbízó jelen szerződés aláírásával kifejezetten úgy nyilatkozik, hogy nem vesz igénybe a szerződés teljesítéséhez alvállalkozót Megbízó előzetes írásbeli hozzájárulása nélkül.

**4. A Felek felelőssége, kötbérek**

A Megbízott feladatai ellátása során köteles a vonatkozó hatályos jogszabályok rendelkezéseit betartani, köteles továbbá a megbízás teljesítése során alkalmazandó jogszabályok változását folyamatosan figyelemmel kísérni, a Megbízót érintő változásokra annak figyelmét felhívni.

A Megbízott teljes felelősséggel tartozik nem megfelelő eljárásával, hibás teljesítésével, mulasztásával, illetőleg késedelmeskedésével a Megbízónak okozott kárért.

Megbízott a jogszabályokban rögzített határidők betartása mellett köteles végezni tevékenységét mely határidők kötbérterhes határidők. Amennyiben a szolgáltatással Megbízott neki felróható okból késedelembe esik napi 10.000 Ft mértékű késedelmi kötbért köteles fizetni Megbízó részére. Megbízott hibás teljesítése esetén, ha a hiba javítható, korrigálható akkor a hiba bejelentésétől a hiba Megbízó által elismert kijavításának időpontjáig késedelmi kötbér alkalmazására jogosult Megbízó a Megbízottal szemben melynek mértéke napi 10.000 Ft (Hibátlan teljesítés késedelme). A Megbízott hibásan teljesít, ha a szolgáltatása, illetve az általa végzett munkák minősége nem felel meg a teljesítéskor a jogszabályokban és e szerződésben meghatározott tulajdonságoknak és rendeltetési célnak, vagy ha a szolgáltatásában a teljesítéskor nincsenek meg a jogszabályokban és az e szerződésben meghatározott tulajdonságok, továbbá, ha a teljesítés során nem tartja be valamely, e szerződésben vállalt, vagy jogszabályban foglalt kötelezettségét. Ha a késedelmi kötbérrel érintett napok száma egybefüggően vagy több kötbérezési alkalomból összeadódva meghaladja az összesen 30 napot akkor a szerződést Megbízó azonnali hatállyal felmondhatja és meghiúsulási kötbérre tarthat igényt anélkül, hogy érdekmúlását bizonyítania kellene, melynek mértéke két (2) havi nettó megbízási díj, de minimum 500.000 Ft. A meghiúsulási kötbér alkalmazása kizárja a további teljesítés követelését.

Megrendelő a Ptk. rendelkezései szerint jogosult bármely kötbérkövetelését az általa a Megbízottnak fizetendő összegbe beszámítani, úgy hogy a kötbér összege levonásra kerül soron következő számlá(k)ból. Amennyiben Megbízónak a Megbízott nem teljesítése következtében nem keletkezik ellenérték-fizetési kötelezettsége vagy a Megbízottat megillető ellenérték nem fedezi a kötbér teljes összegét, úgy Megbízó Kötbér Értesítőt ( kötbér felszólítás) küldhet a Megbízottnak aki annak kézhezvételétől számított 8 napon belül köteles a kötbért Megbízó részére a felszólításban szereplő számlaszámra banki átutalás útján kifizetni.

Megbízott az általa okozott károkat köteles közvetlenül rendezni, illetve a Megbízót mentesíteni minden olyan kárigény követelés alól, amelyek az általa okozott károkkal kapcsolatban merültek fel. A Megbízott köteles megfizetni a Megbízó számára minden olyan bírságot, vagy egyéb pénzügyi szankciót amelyet a Megbízóra a Megbízott vagy teljesítési segédjének magatartása, vagy mulasztása miatt szabtak ki.

Felek között a szerződéssel kapcsolatos valamennyi közlés kézbesítettnek minősül :

-személyes vagy futárszolgálat útján történő kézbesítés esetén akkor amikor a Címzett a küldeményt átvette,

-postai kézbesítés esetén amikor a Címzett a küldeményt átvette , annak hiányában a 2. kézbesítési kísérlet napjától számított 5. napon úgy kell tekinteni minta átvette volna ,

 de azzal a megszorítással, hogy ha a Címzett az átvételt bármely kézbesítési mód esetén megtagadja, úgy a megküldött iratokat a kézbesítés megkísérlésének napján már kézbesítettnek kell tekinteni.

A Megbízó köteles a Megbízott rendelkezésére bocsátani a megbízás teljesítéséhez szükséges információkat, dokumentumokat olyan időben, hogy a Megbízott a jogszabályban előírt határidőket teljesíteni tudja.

Megbízott önmaga és az általa a szerződés teljesítésébe bevont főépítészi feladatokat ellátó természetes személy nevében a 190/2009. (IX. 15.) Korm. rendelet 3. § -ra való hivatkozással jelen szerződés aláírásával kijelenti , hogy az összeférhetetlenségre, a minősített adatra és a felelősségre vonásra vonatkozó jogszabályi előírásokat ismerik, a vonatkozó előírásokat maradéktalanul betarják .

**5. Titoktartási kötelezettség**

Megbízott köteles valamennyi, a jelen megbízás teljesítése során tudomására jutó, Megbízóra vonatkozó információt megőrizni. Titoktartási kötelezettsége e szerződés megszűnését követően is fennmarad.

**6. Megbízási díj, költségtérítés**

A Megbízottat jelen szerződésből eredő feladatai ellátásáért **havi nettó** …………………,-Ft +…………………… ,-Ft Áfa összesen havi bruttó………….. ,-Ft illeti meg. A megbízási díjon felül más költség elszámolására csak a Megbízó előzetes írásbeli engedélyével kerülhet sor. Ha a szerződés olyan időpontban szűnne meg ami miatt nem egész havi teljesítés történik, az adott hónapra időarányos díj illeti meg a Megbízottat. A számítás módja: Havi díj osztva az adott hónapban lévő naptári napok számával és ezen napi összeget meg kell szorozni annyi nappal ahány napon a szerződés teljesítése megvalósult.

A Megbízási díj kifizetése utólag, számla ellenében, **7 napos** fizetési határidővel átutalással történik, Megbízott ……………. Banknál nyilvántartott ……………………… számú számlájára. Megbízó csak a Megbízott nevére szóló , és gazdasági társaság esetén a cégnyilvántartásban hatályosként szereplő bankszámlaszámra teljesít kifizetést, ennek hiányában a kifizetést jogszerűen megtagadhatja és fizetési késedelme kizárt.

Késedelmes kifizetés esetén a Megbízó köteles a késedelembe esés napjától kezdődően, a Polgári Törvénykönyv szerinti késedelmi kamatot fizetni Megbízott számára.

**A teljesítés igazolója:**

Megbízó nevében a teljesítés igazolására jogosult személy a polgármester vagy akadályoztatása esetén a helyettesítési rendnek megfellelően az alpolgármester.

**7. Összeférhetetlenség**

Összeférhetetlenség miatt a Megbízott kötelezettséget vállal arra, hogy Pécel Város közigazgatási területére hatósági engedélyhez vagy településképi véleményezéshez kötött tervezői tevékenységet csak a MÉK Etikai Szabályzat idevonatkozó előírása szerint végez.

**8. Szerződés megszűnése**

Jelen megbízási szerződés **2024.01.24-től 2024.12.31-ig**, határozott időtartamra szól.

Jelen szerződés annak időtartama alatt csak súlyos szerződésszegésre hivatkozással, rendkívüli felmondással, vagy rendes felmondással (30 napos felmondási idővel) vagy közös megegyezéssel szüntethető meg.

Megbízott súlyos szerződésszegést követ el, amennyiben a feladatát nem a tőle elvárható gondossággal végzi, vagy nem végzi el illetve késedelmesen teljesíti.

Megbízó részéről súlyos szerződésszegésnek minősül, ha az esedékes fizetési kötelezettségével 60 napot meghaladó késedelembe esik.

A szerződés megszűnése esetén a Felek elszámolnak egymással a már teljesített szolgáltatásokkal. Az elszámolás keretében a Megbízott a megbízás teljesítése során birtokába került dokumentumokat, iratokat, egyéb ingóságokat köteles a Megbízónak a szerződés megszűnésének napján legkésőbb átadni.

Felek megállapodnak abban, hogy amennyiben a szerződés bármely okból megszűnik, Megbízott – a teljesített szolgáltatás után fizetendő megbízási díjon kívül - jogcímtől függetlenül megtérítési igénnyel Megbízóval szemben nem élhet - beleértve a kártérítést is -, tehát ilyen igényérvényesítésről Megbízott jelen szerződés aláírásával feltétel nélkül és visszavonhatatlanul, kifejezetten lemond.

A Megbízott képviselője - az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján - nyilatkozik arról, hogy Megbízó átlátható szervezetnek minősül. A Megbízott képviselője köteles haladéktalanul tájékoztatni a Megbízót, ha az átlátható szervezetre vonatkozó feltételeknek a Megbízott már nem felel meg. Megbízott tudomással bír arról, hogy az átlátható szervezetre vonatkozó valótlan tartalmú nyilatkozat alapján kötött visszterhes szerződést, így a jelen szerződést is, a Megbízó felmondja vagy - ha a szerződés teljesítésére még nem került sor - a szerződéstől eláll. Megbízott 2017. évi LIII. törvény szerinti tényleges tulajdonosának a neve és állandó lakcíme:……………………………

**9. A szerződésben nem érintett kérdések**

Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései és a Korm. rendelet idevonatkozó rendelkezései az irányadóak.

A Felek ezen okirat aláírásával egybehangzóan kijelentik azt, hogy a jelen szerződésből eredő szerződéses jogviszonyukból keletkező vitájuk rendezésére nem vesznek igénybe mediátori közreműködést. Jelen szerződéssel és annak tartalmával, valamint a konkrét munkával és a munkavégzés során bekövetkező eseményekkel kapcsolatos vitás kérdéseiket Felek megpróbálják békés úton, egymás között rendezni. Ennek eredménytelensége esetén a felmerülő vita tekintetében szerződő felek alávetik magukat a Megbízó székhelye szerinti Járásbíróság, vagy a jogszabályban meghatározott értékű ügyekben a Megbízó székhelye szerinti Törvényszék illetékességének.

Szerződő felek magukra nézve kötelezőnek fogadják el, hogy az államháztartásról szóló. 2011. évi CXCV törvény (a továbbiakban: Áht.) szerint illetékes ellenőrző szervezetek feladat-és hatáskörüknek megfelelően a beszerzési eljárásokat és az azok alapján megkötött szerződések teljesítését ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

Alulírott Felek a szerződést elolvasás és értelmezés után, mint szerződéses akaratukkal mindenben megegyezőt, jóváhagyólag írják alá. A szerződés annak aláríásakor hatályba lép.

Pécel, 2023……………… Pécel, 2023……………………

|  |  |
| --- | --- |
| **……………………………………****Horváth Tibor polgármester****Pécel Város Önkormányzata****Megbízó** | **……………………………………****képviseli:………………...****…………………………………..****Megbízott** |

Pénzügyi ellenjegyzés:

Pécel, 2023……………………..

…………………………………

Szabó Attila

adó- és pénzügyi irodavezető